Хуго фон Хофманстал
Двамата

Превод от немски: Николай Лилиев, —

chitanka.info

Тя чаша носеше в ръка.

До устни чашата допряла,

ни капка тя не бе проляла —

и леко стъпваше така.

Жребеца яхнал, той без страх

напред препускаше уверен —

и конят пръхна, разтреперен,

и спря пред неговия мах.

Но щом посегна той да вземе

от нея чашата — без време

как стихна техний волен смях!

Почнаха двама да треперят,

ръка ръката не намери

и плисна виното пред тях.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.